Р Е П У Б Л И К А С Р П С К А

СКУПШТИНА ОПШТИНЕ ХАН ПИЈЕСАК

Број: 01-022-62/23

Дана: 26.05.2023. године

На основу члана 2. Закона о комуналним дјелатностима („Службени гласник Републике Српске“, број 124/11 и 100/17), члaна 20. став (1) тачка 7) и 39. став (2), тачка 10) Закона о локалној самоуправи („Службени гласник Републике Српске“ број 97/16, 36/19 и 61/21),члана 3. став 1) тачка в) Закона о комуналним таксама („Службени гласник Републике Српске“ број 4/12, 123/20 и 119/21) и члана 37. Статута општине Хан Пијесак (Службени гласник општине Хан Пијесак“ бр. 10/17), Скупштина општине Хан Пијесак, на сједници одржаној дана 26.05.2023. године, донијела је

ОДЛУКУ

О ЈАВНИМ ПАРКИРАЛИШТИМА

1. – ОПШТЕ ОДРЕДБЕ

Члан 1.

Овом одлуком утврђују се услови, начин кориштења, организација и начин наплате комуналне таксе на име паркирања возила на јавним паркиралиштима (у даљем тексту: паркиралишта) на подручју општине Хан Пијесак.

Члан 2.

Јавним паркиралиштем сматра се уређена јавна површина намјењена искључиво за заустављање и паркирање моторних возила на којој се може вршити наплата паркирања.

Члан 3.

1. Управљање јавним паркиралиштима на којима се врши наплата, опремање, обиљежвање, одржавање и контрола паркирања надлежност је Одјељења за управљање развојем, привреду, финансије и друштвене дјелатности Општинске управе општине Хан Пијесак.
2. Средства која се наплате од комуналне таксе за паркирање приход су Општине Хан Пијесак и могу се улагати искључиво за уређење парковских површина и дјечијих игралишта на подручју општине. Овлаштени радник за наплату таксе за паркирање уплаћиваће прикупљена средства једном седмично на рачун јавних прихода Општине Хан Пијесак, на врсту прихода 722319.

Члан 4.

1. Паркиралишта могу бити отвореног и затвореног типа, те стална и привремена.
2. Отворена паркиралишта су она паркиралишта која због саобраћајне ситуације није могуће физичким препрекама затворити.
3. Затворена паркиралишта су паркиралишта која се у циљу контроле улаза и излаза возила могу физички затворити а да се не ремете важећи режими саобраћаја.
4. Стална јавна пакиралишта су паркиралишта на којима паркирање може да се наплаћује током цијеле године.
5. Привремена јавна паркиралишта су паркиралишта на којима паркирање може да се наплаћује током привременог регулисања саобраћаја, током одржавања одређених манифестација, разних врста ограничења и слично.

Члан 5.

1. Паркиралишта на којима се врши наплата морају бити означена саобраћајном сигнализацијом у складу са прописима о безбједности саобраћаја на путевима.
2. Паркиралишта на којима се врши наплта паркирања морају имати ознаку о времену и начину наплате паркирања, цијени и допуштеном времену паркирања.

Члан 6.

Паркинг мјеста на паркиралиштима на којима се врши наплата, а која имају асфалтну или бетонску подлогу , обиљежавају се бијелом бојом.

Члан 7.

Чистоћу на јавним паркиралиштима одржава предузеће којем су повјерени послови одржавања чистоће.

Члан 8.

Уласком у паркинг мјесто, односно паркиралишре, власник или возач возила прихвата опште услове прописане овом одлуком.

Члан 9.

Вријеме паркирања на паркиралиштима на којима се врши наплата, може се временски ограничити.

Члан 10.

1. Наплата комуналне таксе за паркирање на јавним пакиралиштима на којима је назначено да се плаћају, врши се куповином паркинг карте од овлаштеног радника или путем аутомата за наплату.
2. Паркинг карта има ознаку Општине Хан Пијесак, серијски број те друге знакове којима се обиљежава датум, вријеме кориштења паркинга и цијена.
3. На паркиралиштима на којима се плаћање комуналне таксе за паркирање врши путем аутомата, корисник по доласку на паркиралиште, количином убачених кованица у аутомат одређује дужину плаћеног паркирања.
4. Висина комуналне таксе за паркирање приказана је у табели 1 која је саставни дио ове Одлуке.

Члан 11.

1. За паркирање возила инвалида осигурава се одређени број паркинг мјеста за која се не наплаћује паркирање.
2. Право кориштења мјеста за паркирање возила инвалида остварују инвалидна лица која посједују знак приступачности односно међународни знак инвалида, а у складу са одредбама члана 29. Закона о основама безбједности саобраћаја на путевима БиХ („Службени гласник БиХ“, број 6/06, 75/06, 44/07, 84/09, 48/10, 18/13, 8/17 и 9/18) и одредбама Правилника о начину обиљежавања возила којим управља лице са оштећеним екстремитетима („Службени гласник БиХ“, број 13/07).
3. Плаћања комуналне таксе за паркирање ослобођени су органи и лица прописани чланом 8. Закона о комуналним таксама, а која исто право остварују подношењем захтјева надлежном Одјељењу за доношење рјешења о ослобађању од плаћања комуналне таксе на име паркирања, након чега им се издаје карта за бесплатно паркирање.
4. Осим лица из претходног става плаћања комуналне таксе ослобођена су службена возила Општинске управе општине Хан Пијесак, службена возила Јавне установе Центар за социјални рад, те службена возила МУП-а, хитне помоћи и ватрогарсна возила за вријеме интервенција, као и возила за која начелник општине да одобрење.

Члан 12.

На паркиралиштима на којима је уведена наплата комуналне таксе искључено је чување возила, те одговорност за настала оштећења и крађу.

Члан 13.

Паркирање возила на за то обиљеженим паркиралиштима се наплаћује радним даном у временском интервалу од 07:00 до 15:00 часова.

Члан 14.

Возило паркирано на паркиралиштима на којима се врши напалта, мора имати видљиво истакнуту паркинг карту.

Члан 15.

1. Правилност кориштења паркиралишта, истицања паркинг карте и вријеме задржавања, контролишу овлаштени радници и Комунална полиција општине Хан Пијесак.
2. Овлаштени радници морају имати пластифициране идентификационе легитимације које садрже назив органа који управља паркиралиштима, серисјки број легитимације, име и презиме овлаштеног радника.

Члан 16.

1. Коринсик паркиралишта чини повреду одредби општих услова кориштења паркиралишта прописаних овом Одлуком ако:
2. Прекорачи допуштено вријеме паркирања,
3. Не истакне паркинг карту са унутрашње стране вјетробранског стакла у возилу,
4. Не посједује важећи паркинг карту,
5. Не користи паркинг мјесто у складу са хоризонталном и вертикалном сигнализацијом.
6. Корисником паркиралишта сматра се возач или, ако возач не може да се идентификује, власник возила који је евидентран у одговрајућим евиденцијама Министарства унутрашњих послова.

Члан 17.

1. Овлаштени радник паркинга или комунални полицајац је дужан да , уколико утврди да је неки корисник паркинга починио повреду одредаба из члана 16. ове Одлуке, изда доплатну карту у износу од 20,00 КМ, те исту постави на предње вјетробранско стакло возила са упутама о даљем псотупању и изврши фотографисање возила у сврху доказивања учињеног прекршаја.

Члан 18.

1. Возач или власник возила дужан је да достави доказ о уплати доплатне карте из члана најкасније у року од 48 часова од момента издавања .
2. Уколико вазач или власник возила не достави доказ о уплати доплатне карте, надлежно Одјељење ће Комуналној полицији доставити податке у фотодокументацију, у циљу покретања прекршајног поступка.

II- НАДЗОР

Надзор над спровођењем ове Одлуке врши Одјељење за управљање развојем, привреду, финансије и друштвене дјелатности, док инспекцијски надзор врши Комунална полиција Општинске управе општине Хан Пијесак.

III – КАЗНЕНЕ ОДРЕДБЕ

За прекршај из члана 16. ове Одлуке казниће се:

1. Физичко лице новчаном казном у износу од 100,00 до 300,00 КМ,
2. Одговорно лице у правном лицу или предузетник новчаном казном у износу од 300,00 до 500,00 КМ,
3. Правно лице новчаном казном у изосу 500,00 до 800,00 КМ.

Табела 1.

|  |  |  |
| --- | --- | --- |
| НАЗИВ ПАРКИРАЛИШТА | ВРИЈЕМЕ ЗАДРЖАВАЊА | ЦИЈЕНА |
| ИСПРЕД ЗГРАДЕ ОПШТИНЕ | Првих пола сата | Бесплатно |
| Први сат | 1,00 КМ |
| Сваки наредни започети сат | 1,50 КМ |
| Дневно од 7-15h | 5,00 КМ |

ПРЕДСЈЕДНИК СКУПШТИНЕ ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( Кристина Стојановић, дипл.ек. )

ДОСТАВЉЕНО:

1. Начелнику општине,
2. Предсједнику скупштине,
3. Одјељењу за управљање развојем, прив., фин. и друш. дјел.,
4. ВСС за стамбене послове, приватно предузетништво и правни координатор,
5. Секретару скупштине,
6. На оглас,
7. Архиви.